Aḥric n teẓri yebḍa ɣef kṛad n yizewlen igejdanen, deg tazwara nemmeslay-d ɣef tesnawalt, neɛṛed ad nefk tibadutin n kra n yirman yeqqnen ɣer-s, sakin nekcem ɣer uḥric n tesnamka, nefka-d kra tbadutin-ines aked wassaɣen n tesnamka s umata, di taggara d aḥric n tesnalɣa, nemmeslay-d deg-s ɣef yisem akked d tecṛaḍ-is tigejdanin, newwi-d awal ɣef tesnlɣa tamawalant akked yiberdann n usileɣ n umawal, neɛṛeḍ ad nesken tarrayin-is i yettusqdedcen di tmaziɣt, nebda-d ameslay usuddem d leṣnaf-is akked tarrayin-is,syin nesbadu-d s telqayt asuddes, newwi-d awal ɣef leṣnaf-is neɛṛed ad nessegzi amek yettili usileɣ-ines, nessegza-d timuddmin-ines s useqdec n yimedyaten akked tbadutin amwakken d-nemslay ɣef uṛeṭṭal d wamk id-yekcem ɣer tɣult n tmaziɣt akked leṣnaf-ines .